
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 736 

25 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικού διατηρητέου μνημείου της 
διόροφης οικίας μαζί με το αποστακτήριο, στην ε¬ 
παρχιακή οδό Ρόδου - Καμείρου στην Κοινότητα Σο- 
ρωνής Ρόδου, ιδιοκτησίας Μαρίας και Δέσποινας 
Πρώτου και ορισμός ζώνης προστασίας ο περιβάλ- 
λων χώρος με στοιχεία ΑΒΓΔΕΖΗΘΙΚΑ του συ¬ 


νημμένου τοπογραφικού διαγράμματος. 1 

Ψήφιση καταστατικού του Νομικού Προσώπου «ΙΝΣΤΙ¬ 
ΤΟΥΤΟ ΑΛΙΕΥΤΙΚΩΝ ΚΑΙ ΥΔΑΤΟΚΑΛΛΙΕΡΓΗΤΙΚΩΝ Ε¬ 
ΡΕΥΝΩΝ ΔΩΔΕΚΑΝΗΣΟΥ». 2 

Έγκριση Οργανισμού Εσωτερικών Υπηρεσίας (ΟΕΥ) του 
Συμβουλίου Περιοχήςτης 5ης εδαφικής Περιφέρειας 
του Ν. Φθ/δας. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. ΥΠΠΟ/ΔΙΛΑΠ/Γ/2870/38916 (1) 

Χαρακτηρισμός ως ιστορικού διατηρητέου μνημείου της 
διόροφης οικίας μαζί με το αποστακτήριο, στην επαρ¬ 
χιακή οδό Ρόδου - Καμείρου στην Κοινότητα Σορωνής 
Ρόδου, ιδιοκτησίας Μαρίας και Δέσποινας Πρώτου και 
ορισμός ζώνης προστασίας ο περιβάλλων χώρος με 
στοιχεία ΑΒΓ ΔΕΖΗΘΙΚΑ του συνημμένου τοπο- 
γραφικού διαγράμματος 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Ορ¬ 
γάνων» που δημοσιεύθηκε στο ΦΕΚ 137/Α/26.7.85 

β) του άρθρου 52 του Ν. 5351/1932 «Περί Αρχαιοτήτων», 
όπως αντικαταστάθηκε με το άρθρο 14 και 17 του ΝΔ 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 


γ)του Ν. 1469/50 «περίπροστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830» 

δ) του Ν. 2039 «περί Κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4.92) 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολι¬ 
τισμού και τους Προϊσταμένους Υπηρεσιών του ιδίου Υ¬ 
πουργείου (ΦΕΚ 210/τ. Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 28.11.91) 
Υπουργική Απόφαση «Μεταβίβαση αρμοδιοτήτων Υπουρ¬ 
γού και δικαιώματος υπογραφής» «Με εντολή Υπουργού» 
στους Γεν. Γραμματείς, Γεν. Δ/ντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρεσίας 
τουΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

5. Την εισήγηση της 3ης Εφορείας Νεωτέρων Μνημείων, 
και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 22/3.7.97 , αποφασίζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις διατά¬ 
ξεις του Ν. 1469/50, τη διόροφη οικία μαζί με το αποστακτή¬ 
ριο, στην επαρχιακή οδό Ρόδου - Καμείρου στην Κοινότητα 
Σορωνής Ρόδου, ιδιοκτησίας Μαρίας και Δέσποινας Πρώ¬ 
του, και ορίζουμε ζώνη προστασίας τον περιβάλλοντα χώρο 
με στοιχεία ΑΒΓΔΕΖΗΘΙ Κ Ατού συνημμένου τοπογρα- 
φικού διαγράμματος, διότι αποτελεί αξιόλογο δείγμα παρα¬ 
δοσιακού κτιρίου με νεοκλασσικά στοιχεία, σημαντικό για τη 
μελέτη της ιστορίας της αρχιτεκτονικής. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουλίου 1997 
Με εντολή Υπουργού 

Ο Προϊστάμενος του Τμήματος 
ΔΑΝ.ΟΡΦΑΝΟΥΔΑΚΗΣ 

Αριθ. 108 (2) 

Ψήφιση καταστατικού του Νομικού Προσώπου «ΙΝΣΤΙ¬ 
ΤΟΥΤΟ ΑΛΙΕΥΤΙΚΩΝ ΚΑΙ ΥΔΑΤΟΚΑΛΛΙΕΡΓΗΤΙΚΩΝ Ε¬ 
ΡΕΥΝΩΝ ΔΩΔΕΚΑΝΗΣΟΥ» 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΩΔΕΚΑΝΗΣΟΥ 

Έχοντας υπ’ όψη τις διατάξεις των άρθρων 73 και 74 του 
Π .Δ. 30/1996 και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του προϋπο¬ 
λογισμού του Νομικού Προσώπου απεφάσισε τη σύσταση 
Νομικού Προσώπου με την επωνυμία «ΙΝΣΤΙΤΟΥΤΟ ΑΛΙΕΥΤΙ¬ 
ΚΩΝ ΚΑΙ ΥΔΑΤΟΚΑΛΛΙΕΡΓΗΤΙΚΩΝ ΕΡΕΥΝΩΝ ΔΩΔΕΚΑ¬ 
ΝΗΣΟΥ» με έδρα την Κάλυμνο νομού Δωδεκανήσου και το 
καταστατικό του οποίου έχει ως εξής: 

Άρθρο 1 

ΜΟΡΦΗ - ΕΠΩΝΥΜΙΑ-ΕΔΡΑ 
Ιδρύεται Νομικό Πρόσωπο Ιδιωτικού Δικαίου με την ε¬ 
πωνυμία «ΙΝΣΤΙΤΟΥΤΟ ΑΛΙΕΥΤΙΚΩΝ ΚΑΙ ΥΔΑΤΟΚΑΛΛΙΕΡ- 
ΓΗΤΙΚΩΝ ΕΡΕΥΝΩΝ ΔΩΔΕΚΑΝΗΣΟΥ» και συντομογρα- 
φικά «ΙΑΚΥΕΔ». 

Ο τίτλος αυτός απαγορεύεται να χρησιμοποιηθεί ως εται¬ 
ρική επωνυμία, σήμα ή διακριτικός τίτλος οποιουδήποτε άλ¬ 
λου νομικού προσώπου. 

Το ΙΑΚΥΕΔ έχει έδρα του την πόλη της Καλύμνου του Νο¬ 
μού Δωδεκανήσου της Ελλάδος. 

Άρθρο 2 
ΣΚΟΠΟΙ-ΜΕΣΑ 
Σκοποί του ΙΑΚΥΕΔ είναι: 

1. Η ανάπτυξη της επιστημονικής και Τεχνολογικής έρευ¬ 
νας και η προώθηση των εφαρμογών στους τομείς Θαλάσ¬ 
σιας Βιολογίας και ενγένειτων υδρόβιων οργανισμών. Η με¬ 
λέτη και έρευνα στους τομείς της θαλάσσιας οικολογίας, 
ρύπανσης, αλιευτικών επιστημών (συμπεριλαμβανομένων 
των κοραλιών) και υδατοκαλλιεργιών. 

2. Η στήριξη πρωτοβουλιώντης Τοπικής Αυτοδιοίκησης (Α 
και Β βαθμού) για ανάπτυξη της αλιείας, υδατοκαλλιεργειών 
και εν γένει υδρόβιων οργανισμών θαλάσσιας έρευνας στο 
Νομό και η αρωγή σε άλλες εκτός Νομού γειτονικές περιο¬ 
χές. 

Γ ια τη ν πραγματοποίηση των παραπάνω σκοπών του το Ιν¬ 
στιτούτο μπορεί: 

α) Να υποβάλλει στις Εθνικές, Ευρωπαϊκές Αρχές ή άλλους 
Διεθνείς Οργανισμούς αιτήσεις για την ανάληψη προγραμμά¬ 
των έρευνας και να προβαίνει στην υλοποίησή τους. 

β) Να προωθεί την ανάπτυξη των σχέσεων και συνεργάζεται 
με άλλα Ερευνητικά Κέντρα του εσωτερικού ή εξωτερικού τα 
οποία ασκούν όμοια ή και συναφή δραστηριότητα. 

γ) Να εισηγείται στην Τοπική Αυτοδιοίκηση βασικές ανα¬ 
πτυξιακές κατευθύνσεις και να εισηγήται μέτρα που πρέπει 
να λαμβάνονται. 

δ) Να μελετά, να εισηγείται και να εκτελεί προγράμματα 
λαϊκής επιμόρφωσης και επαγγελματικής εκπαίδευσης και 
να οργανώνει συνέδρια, σεμινάρια και άλλες παρόμοιες εκ¬ 
δηλώσεις. 

ε) Να δημιουργήσει μουσείο σχετικό με τα αντικείμενα 
δραστηριότητάς του. 

Άρθρο 3 

ΟΡΓΑΝΑ ΔΙΟΙΚΗΣΗΣ 
ΔΙΟΙΚΗΤΙΚΟ ΣΥΜΒΟΥΛΙΟ 

Το ΙΑΚΥΕΔ διοικείται από Διοικητικό Συμβούλιο (Δ.Σ.) το 
οποίο απαρτίζεται από επτά (7) μέλη, εκ των οποίων τα 
τέσσερα εξ αυτών είναι Νομαρχιακοί Σύμβουλοι και τα 
τρία λαϊκά μέλη τα οποία επιλέγονται με βάση την εμπει¬ 
ρία ή την επιστημονική τους κατάρτιση. 


Τα μέλη του Διοικητικού Συμβουλίου ορίζονται από το Νο¬ 
μαρχιακό Συμβούλιο μεταξύ των οποίων ορίζεται ο Πρόε¬ 
δρος και ο Αντιπρόεδρος αυτού. Η θητεία των μελώντου Δι¬ 
οικητικού Συμβουλίου είναι 4ετής και συμπίπτει με την θη¬ 
τεία Νομαρχιακής περιόδου. Κατ’ εξαίρεση η θητεία του 
πρώτου Δ.Σ. λήγει την 31.12.1998. 

Τα μέλη του Δ.Σ. προσφέρουντις υπηρεσίες τους χωρίς α¬ 
ποζημίωση. Δικαιούνται όμως οδοιπορικών ή άλλων εξόδων 
γιαδαπάνεςπουπραγματοποίησανγιαεκτέλεση υπηρεσίας 
μετά από εντολή του Δ.Σ. 

Το Δ.Σ. αποφασίζει για κάθε θέμα αναγόμενο στην εκπλή¬ 
ρωση των σκοπών του ΙΑΚΥΕΔ μεταξύ των οποίων: 

Διορίζει το Διευθυντή. 

Καταρτίζει ετήσιο πρόγραμμα δραστηριοτήτων. 

Εγκρίνει τον ετήσιο προϋπολογισμό και τον απολογισμό. 

Συντάσσει τον Εσωστερικό Κανονισμό. 

Λαμβάνει αποφάσεις ως προς την ίδρυση και τη λειτουρ¬ 
γία παραρτημάτων. 

Επίσης το Δ.Σ. μπορεί να συγκροτεί Επιστημονικές Επι¬ 
τροπές, μόνιμες ή μη, να ορίζει συνεργάτες και εμπειρογνώ¬ 
μονες για τον καθορισμό και την παρακολούθηση προγραμ- 
μα'των και να συντάσσει κατάλογο φορέων, συνεργατών και 
χορηγών οι οποίοι θα συμβάλλουν στην προώθηση των σκο¬ 
πών του ΙΑΚΥΕΔ. 

Το Δ.Σ. συνέρχεται σε τακτική συνεδρίαση τουλάχιστον 
μία φορά τον μήνα. 

Το Δ.Σ. βρίσκεται σε απαρτία εφόσον είναι παρόντα τα μι¬ 
σό συν ένα από τα μέλη του. Σε περίπτωση έλλειψης απαρ¬ 
τίας, η συνεδρίαση επαναλαμβάνεται εντός δύο ημερών και 
θεωρείται σε απαρτία ανεξαρτήτως του αριθμού των παρό¬ 
ντων μελών και πάντως όχι κάτω του ενός τρίτου αυτών. 

Οι αποφάσεις του Δ.Σ. λαμβάνονται κατά πλειοψηφία των 
παρόντων μελών και σε περίπτωση ισοψηφίας υπερισχύει η 
ψήφος του Προέδρου. 

Σε κάθε συνεδρίαση του Δ.Σ. τηρούνται πρακτικά με ευ¬ 
θύνη του Διευθυντή και του Γραμματέα της Δ.Σ. 

Το Διοικητικό Συμβούλιο εκπροσωπείτο Ινστιτούτο και εί¬ 
ναι αρμόδιο να αποφασίζει για κάθε πράξη που αφορά τη δι¬ 
οίκηση της εταιρείας, τη διαχείρηση της πί^ιουσίας της και 
την επιδίωξη του σκοπού της γενικά και αποφασίζει για κάθε 
θέμα που αφορά την εταιρεία. 

Το Δ.Σ. μπορεί να αναθέσει το σύνολο ή ορισμένες από τις 
αρμοδιότητες και εξουσίες του καθώς και το δικαίωμα εκ¬ 
προσώπησης ή μέλη του Δ.Σ. ή μη καθορίζοντας και την έ¬ 
κταση της ανάθεσης καθώς και τον τίτλο, την αρμοδιότητα 
και την εξουσία αυτών των προσώπων. 

ΠΡΟΕΔΡΟΣ 

Α. Ο Πρόεδρος συντάσσει την Ημερήσια Διάταξη, συγκαλεί 
το Δ.Σ. σε συνεδρίαση και διευθύνει τις συζητήσεις του. 

Β. Εκπροσωπείτο ΙΑΚΥΕΔ ενώπιον κάθε Αρχής, των Δικα¬ 
στηρίων και κάθε προσώπου Νομικού ή Ιδιωτικού. 

Γ. Εντέλλεται την πληρωμή κάθε δαπάνης που περιέχεται 
στον εγκεκριμένο προϋπολογισμό που αποφασίστηκε από 
το Δ.Σ. ή την Ε. Ε. Με απόφασή του μπορεί να μεταβιβάζει μέ¬ 
ρος των αρμοδιοτήτων του στο Διευθυντή του Νομικού 
Προσώπου και οποτεδήποτε να τις ανακαλεί. 

Δ. Εκτελεί τις αποφάσεις του Δ.Σ. και φροντίζει για την 
προώθηση και υλοποιήσή τους. 

ΑΝΤΙΠΡΟΕΔΡΟΣ 

Αναπληρώνει τον Πρόεδρο, όταν αυτός κωλύεται ή απου¬ 
σιάζει. 

Σε περίπτωση δικής του απουσίας ή κωλύματος αναπλη¬ 
ρώνεται από τον πρεσβύτερο των μελών του Δ.Σ. 

Άρθρο 4 
ΔΙΕΥΘΥΝΤΗΣ 

Με απόφαση του Δ.Σ. του ΙΑΚΥΕΔ διορίζεται ο Διευθυ- 

ντήςτου Νομικού Προσώπου και καθορίζονται και οι απο¬ 
δοχές του. 

Η διάρκεια της θητείας του Διευθυντή είναι τριετής και 
μπορεί να ανανεωθεί. 

Ο Διευθυντής ασχολείται αποκλειστικά με τη διοίκηση και 
τη λειτουργία του ΙΑΚΥΕΔ. Έχει επίσης την ευθύνη της λει¬ 
τουργίας, της διοίκησης και του ελέγχου του προσωπικού 
καιόλωντων υπηρεσιώντου Νομικού Προσώπου όπως τις ο¬ 
ρίζουν οι κείμενες διατάξεις και οι κανονισμοί στους οποίους 
θεσπίζει το Δ.Σ. 

Αποτελεί το εκτελεστικό όργανο του Δ.Σ. για όλα τα ζητή¬ 
ματα που αφορούν το ΙΑΚΥΕΔ και εισηγείται στο Δ.Σ. σχετι¬ 
κά με το διορισμό, την προαγωγή, την πειθαρχική εξουσία 
και την απόλυση του προσωπικού. 

Ο Διευθυντής μετέχει, χωρίς ψήφο, ως εισηγητής στις συ¬ 
νεδριάσεις του Διοικητικού Συμβουλίου. 

Τηρεί τα πρακτικά των συνεδριάσεων υπό την εποπτεία 
του Γραμματέα του Δ.Σ. και την αλληλογραφία του Νομικού 
Προσώπου. 

Στη θέση του Διευθυντή δύναται να διορίζεται με από¬ 
σπαση λειτουργός ή υπάλληλος Δημόσιας Υπηρεσίας ή 
της Δευτεροβάθμιας και Πρωτοβάθμιας Αυτοδιοίκησης ή 
Δημοσίου Οργανισμού με απόφαση του Νομάρχη Δωδεκα- 
νήσου ή κατά περίπτωση του αρμοδίου Υπουργού. 

Στον αποσπασθέντα Διευθυντή καταβάλλεται επίδομα πα- 
ραστάσεως, πλέον των τακτικών ή εκτάκτων νομίμων απο¬ 
δοχών του, με απόφαση του Δ.Σ. 

Ο Διευθυντής δικαιούται οδοιπορικών ή άλλων εξόδων για 
δαπάνες που πραγματοποίησε για εκτέλεση συγκεκριμένης 
υπηρεσίας μετά από εντολή του Δ.Σ. 

Η σχετική δαπάνη για έξοδα και οδοιπορικά βαρύνει τον 
προϋπολογισμό του ΙΑΚΥΕΔ. 

Άρθρο 5 
ΠΟΡΟΙ 

Οι πόροι και τα περιουσιακά στοιχεία του ΙΑΚΥΕΔ συνί- 
στανται: 

Στις ετήσιες επιχορηγήσεις εκ μέρους της Νομαρχιακής 
Αυτοδιοίκησηςτου Ελληνικού Δημοσίου καιτωνφορέωντης 
Αυτοδιοίκησης. 

Στις επιχορηγήσεις εκ μέρους της Ευρωπαϊκής Ένωσης 
και κάθε άλλου κρατικού και Διεθνούς Οργανισμού. 

Στις χορηγίες για συγκεκριμένες δραστηριότητες από δη¬ 
μόσιους ή ιδιωτικούς φορείς. 

Στις δωρεές, κληροδοσίες και κληρονομιές και τα εξ αυ¬ 
τών εισοδήματα. 

Στα έσοδα από παροχές υπηρεσιών από το ΙΑΚΥΕΔ. 

Στους τόκους από τις καταθέσεις του σε Τράπεζες ή άλ¬ 
λους πιστωτικούς οργανισμούς. 

Σε οποιοδήποτε άλλο έσοδο μπορεί να προκύψει από τις 
δραστηριότητες του. 

Άρθρο 6 

ΔΙΑΧΕΙΡΙΣΤΙΚΟΣ ΕΛΕΓΧΟΣ 

Ο κατασταλτικός διαχειριστικός έλεγχος του ΙΑΚΥΕΔ 
διενεργείται από τριμελή Επιτροπή που διορίζεται με α¬ 
πόφαση του Νομάρχη Δωδεκανήσου. 

Άρθρο 7 

ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ 
Με απόφαση του Δ.Σ. που εγκρίνεται από Νομαρχιακό 
Συμβούλιο καταρτίζεται ο Κανονισμός Εσωτερικής Λει¬ 
τουργίας του Νομικού Προσώπου ο οποίος καθορίζει την 
οργάνωση και λειτουργία του, τους υπηρεσιακούς το¬ 
μείς, τις θέσεις, τους όρους πρόσληψης προσωπικού, τα 
τυπικά και ουσιαστικά προσόντα τους καθώς και την εν γέ- 
νει υπηρεσιακή κατάσταση του προσωπικού του ΙΑΚΥΕΔ 


Άρθρο 8 
ΣΦΡΑΓΙΔΑ 

Το ΙΑΚΥΕΔ διαθέτει σφραγίδα που φέρει κυκλικά τις λέ¬ 
ξεις «ΙΝΣΤΙΤΟΥΤΟ ΑΛΙΕΥΤΙΚΩΝ ΚΑΙ ΥΔΑΤΟΚΑΛΛΙΕΡΓΗ¬ 
ΤΙΚΩΝ ΕΡΕΥΝΩΝ ΔΩΔΕΚΑΝΗΣΟΥ». 

Μετά από διαλογική συζήτηση το Νομαρχιακό Συμβούλιο, 
ομόφωνα απεφάσισε: 

Την ίδρυση Νομικού προσώπου Ιδιωτικού Δικαίου με την ε¬ 
πωνυμία «ΙΝΣΤΙΤΟΥΤΟ ΑΛΙΕΥΤΙΚΩΝ ΚΑΙ ΥΔΑΤΟΚΑΛΛΙΕΡ- 
ΓΗΤΙΚΩΝ ΕΡΕΥΝΩΝ ΔΩΔΕΚΑΝΗΣΟΥ» και εγκρίνειτο παρα¬ 
πάνω καταστατικό αυτού. 

Εξουσιοδοτεί τον Νομάρχη να διορίσει το πρώτο Διοικητι¬ 
κό Συμβούλιο. 

Ρόδος, 31 Ιουλίου 1997 

Ο Πρόεδρος του Νομαρχιακού Συμβουλίου 
ΦΩΤΗΣ ΚΩΣΤΟΠΟΥΛΟΣ 

-♦- 

Αριθ. 13473 ( 3 ) 

Έγκριση Οργανισμού Εσωτερικών Υπηρεσίας (ΟΕΥ) του 
Συμβουλίου Περιοχής της 5ης εδαφικής Περιφέρειας 
του Ν. Φθ/δας 

Η ΑΝΑΠΛΗΡΩΤΡΙΑ ΠΕΡ/ΚΟΥΔ/ΝΤΗ Ν. ΦΘΙΩΤΙΔΑΣ 

Έχοντας υπόψη: 

1. Τις διατάξεις: 

α. του άρθρου 12του Ν. 1188/81, όπως αντικαταστάθηκαν 
με το άρθρο 8 (παρ. 5) του Ν. 2307/95 
β. του άρθρου 214 του Π.Δ. 410/95 
γ.του άρθρου μόνου του Π.Δ. 175/1995 
δ. του άρθρου 27 του Ν. 2081/1992 
ε.του ΚΕΦ Η' (άρθρα 34 και ΕΠ) του Ν. 2190/94 
στ. των Π.Δ/των 37α/,1987 και 92/1990 
ζ. του άρθρου 4του Ν. 2240/94 
η. του άρθρου 14του Ν. 2399/96. 

2. Την αριθ. 2/1995 απόφαση του ΔΣ του Συμβουλίου Πε- 
ριοχήςτης 5ης εδαφικής Περιφέρειας του Ν. Φθιώτιδας. 

3. Το αριθ. 2/1996 Πρακτικό του Υπηρεσιακού Συμβουλίου 
των υπαλλήλων ΟΤΑ Ν. Φθιώτιδας, με το οποίο παρέχεται η 
θετική γνώμη του για τον καταρτισθέντα και ψηφισθέντα, α¬ 
πό το ΔΣ του Συμβουλίου Περιοχής της 5ης εδαφικής Περι¬ 
φέρειας Ν. Φθιώτιδας, Οργανισμό Εσωτερικής Υπηρεσίας, 
αποφασίζουμε: 

1. Εγκρίνουμε την αριθ. 2/1995 απόφαση του ΔΣ του Συμ¬ 
βουλίου Περιοχής της 5ης εδαφικής Περιφέρειας Ν. Φθιώ¬ 
τιδας. 

2. Συνιστάται υπηρεσία μετοντίτλο η υπηρεσία Συμβουλί¬ 
ου Περιοχής 5ης εδαφικής Περιφέρειας, με χωριστή αρμο¬ 
διότητα την περιφέρεια του οικείου Συμβουλίου περιοχής. 

3. Καταρτίζεται Οργανισμός Εσωτερικής Υπηρεσίας της 
Υπηρεσίας του Συμβουλίου Περιοχής της 5ης εδαφικής Πε¬ 
ριφέρειας, η διάρθρωση της οποίας και οι αρμοδιότητες των 
οργανικών της μονάδων έχουν ως εξής: 

Άρθρο Ιο 

Η υπηρεσίατου Συμβουλίου Περιοχής αποτελείται από: 

Α. Δ/νση Διοικητικών και Οικονομικών Υπηρεσιών. 

Β. Δ/νση Τεχνικών Υπηρεσιών. 

Άρθρο 2ο 

ΟιΔ/νσεις του Συμβουλίου Περιοχής διαρθρώνονται ως ε¬ 
ξής: 

Α: Διεύθυνση Διοικητικών και Οικονομικών Υπηρεσιών: 

1. Τμήμα Διοικήσεως: 

α. Γραφείο Προσωπικού 

β. Γ ραφείο Νομικής Υπηρεσίας 

γ. Γραφείο Πρωτοκόλλου - Δ.νσης Αρχείου 

δ. Γ ραφείο Δ/'κού Συμβουλίου - Εκτελεστικής Επιτροπής. 

2. Τμήμα Οικονομικών Υπηρεσιών: 

α. Γραφείο Ταμείου 

β. Γ ραφείο Λογιστηρίου 

γ. Γ ραφείο Προσόδων 

δ. Γ ραφείο Προμηθειών και Αποθήκης 

ε. Γ ραφείο Εισπρακτόρων. 

Β: Δ/νση Τεχνικών Υπηρεσιών 
Τμήμα πολιτικών εφαρμογών: 
α. Γ ραφείο Μελετών και Επίβλεψης έργων 
β. Γ ραφείο Κτηματολογίου 

γ. Γ ραφείο Δ/νσης εγγράφων όλης της Δ/νσης Τ. Υ. Αρχεί¬ 
ου 

δ. Γραφείο Προγραμματισμού και Ανάπτυξης 
ε. Γ ραφείο Πληροφορικής και Γ εωγραφικών Συστημάτων. 
Αρθρο 3ο 

Η οργάνωση σύνθεση και κατάταξη των θέσεων του προ¬ 
σωπικού του Συμβουλίου Περιοχής σε κλάδους και ο καθο¬ 
ρισμός των κατά κλάδο ειδικών και τυπικών προσόντων διο¬ 
ρισμού, γίνονται ως εξής: 

1. ΚΑΤΗΓΟΡΙΑ ΠΕ 
α. Κλάδος ΠΕ-1 Διοικητικός. 

Θέσεις τρεις (3) με βαθμούς Δ - Α. 

Τυπικό προσόν διορισμού στον εισαγωγικό βαθμό Δ' ορί¬ 
ζεται πτυχίο ή δίπλωμα νομικής ή πολιτικών ή οικονομικών ε¬ 
πιστημών ή κοινωνιολογίας ή διοίκησης επιχειρήσεων Α.Ε.Ι. 
της ημεδαπής ή πτυχίο ή διπλωμάτου Οικονομικού Πανεπι¬ 
στημίου Αθηνών ή του Παντείου Πανεπιστημίου Κοινωνικών 
και Πολιτικών Επιστημώνήτου Πανεπιστημίου Πειραιώςή Α¬ 
νώτατης Βιομηχανικής Σχολής Θεσ/νίκης της ημεδαπής ή ι¬ 
σότιμο αντίστοιχης ειδικότητας σχολών της αλλοδαπής, 
β. Κλάδος ΠΕ3 Πολιτικών Μηχανικών 
Θέση μία (1) με βαθμούς Δ-Α. 
γ. Κλάδος ΠΕ6 Τοπογράφων 
Θέση μία (1) με βαθμούς Δ-Α. 
δ. Κλάδος ΠΕ9 Γεωπόνων 
Θέση μία (1) με βαθμούς Δ - Α. 
ε. Κλάδος ΠΕ13 Βιολόγων (με ειδίκευση Ιχθυολόγων) 
Θέση μία (1) με βαθμούς Δ - Α. 
στ. Κλάδος ΠΕ11 Δασολόγων 
Θέση μία (1) με βαθμούς Δ - Α. 

Για κάθε κλάδο, τυπικό προσόν διορισμού στον εισαγωγι¬ 
κό βαθμό Δ ορίζεται το ομώνυμο κατά περίπτωση πτυχίο ή 
δίπλωμα Α.Ε.Ι. της ημεδαπής ή ισότιμο αντίστοιχης, σχολών 
της αλλοδαπής. 

2. ΚΑΤΗΓΟΡΙΑ ΠΕ 

α. Κλάδος ΠΕ-17 Διοικητικών - Λογιστικών 
Θέσεις τρεις (1) με βαθμούς Δ-Α. 
β. Κλάδος ΠΕ19 Πληροφορικής 
Θέση μία (1) με βαθμούς Δ - Α. 

Για κάθε κλάδο τυπικό προσόν διορισμού στον εισαγωγι¬ 
κό βαθμό Δ' ορίζεται το ομόνυμο ή αντίστοιχο κατά ειδικό¬ 
τητα πτυχίο ή δίπλωμα της σχολής Λογιστικής ΤΕΙ ή πληρο¬ 
φορικής (50ΡΤ - \Λ/ΑΒΕ) ΤΕΙ ή τίτλος σπουδών αντίστοιχης 
ειδικότητας ισοτίμων σχολών της ημεδαπής ή αλλοδαπής. 

3. ΚΑΤΗΓΟΡΙΑ ΔΕ 
α. Κλάδος ΔΕΙ Διοικητικός. 

Θέσεις τρεις (3) με βαθμούς Δ - Α. 

Στα καθήκοντα των υπαλλήλων αυτών περιλαμβάνονται 
και οι εργασίες δακτυλογραφίας, 
β. Κλάδος ΔΕ2 Εποπτών Καθαριότητας. 

Θέση μία (1) με βαθμούς Δ - Α. 

Προσόν διορισμού στον εισαγωγικό βαθμό Δ ορίζεται για 
μια πενταετία από την έναρξη της ισχύος του Ν. 1586/1.4.86 


απολυτήριος τίτλος Λυκείου ή εξαταξίου Γυμνασίου ή ισοτί¬ 
μου Σχολείου ανεξάρτητα από ειδικότητα, 
γ. Κλάδος ΔΕ5 Εργοδηγών. 

Θέση μία (1) με βαθμούς Δ-Α. 
δ. Κλάδος ΔΕ6 Σχεδιαστών. 

Θέση μία με βαθμούς Δ - Α. 

Τυπικό προσόν διορισμού στον εισαγωγικό βαθμό Δ για 
κάθε κλάδο ορίζεται το πτυχίο μέσης Δημόσιας ή Τεχνικής - 
Επαγγελματικής Σχολής ειδικότητας σχεδιασμού ή άλλης α¬ 
ναγνωρισμένης από το Κράτος σχολής καιτριετής εμπειρία 
μετά την κτήση του απολυτήριου τίτλου στην ειδικότητα 
σχεδιαστού ή σε συναφή ειδικότητα. Για την συμπλήρωση 
της τριετούς εμπειρίας συνυπολογίζεται και ο χρόνος στρα¬ 
τιωτικής θητείας, κατά τον οποίο ο στρατεύσιμος ασχολή¬ 
θηκε σε εργασίες της ειδικότητας του σχεδιαστού. 
ε. Κλάδος ΔΕ 10 Εισπρακτόρων. 

Θέση μία (1) με βαθμούς Δ - Α. 

Προσόν διορισμού στον εισαγωγικό βαθμό ορίζεται για 
μια πενταετία από την έναρξη ισχύος του Ν. 1586/1.4.86 α¬ 
πολυτήριος τίτλος Λυκείου ή εξαταξίου Γυμνασίου ή ισοτί¬ 
μου Σχολείου, ανεξάρτητα από ειδικότητα, 
στ. Κλάδος ΔΕ28 χειριστών μηχανημάτων. 

Θέσεις τρεις (3) με βαθμούς Δ - Α. 
ζ. Κλάδος ΔΕ29 Οδηγών Αυτοκινήτων. 

Θέσεις τρεις (3) με βαθμούς Δ - Α. 

Προσόν διορισμού στον εισαγωγικό βαθμό Δ για κάθε κλά¬ 
δο ή ειδικότητα, ορίζεται ο ομόνυμος ή αντίστοιχος ή συνα¬ 
φής κατά ειδικότητα απολυτήριος τίτλος Τεχνικού - Επαγ¬ 
γελματικού Λυκείου ή Τεχνικής Επαγγελματικής Σχολής 
δευτεροβάθμιας εκπαίδευσης ή σχολής μαθητείας του ΟΑ- 
ΕΔ ή άλλης ισότιμης Σχολικής μονάδας της ημεδαπής ή αλ¬ 
λοδαπής. 

η. Κλάδος ΔΕ38 προσωπικού Η/Υ. 

Θέση μία (1) χειριστών Η/Υ. 

Προσόν διορισμού στον εισαγωγικό βαθμό Δ για κάθε κλά¬ 
δο ή ειδικότητα ορίζεται ο ομόνυμος ή αντίστοιχος ή συνα¬ 
φής κατά ειδικότητα απολυτήριος τίτλος τεχνικού - επαγ¬ 
γελματικού Λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή σχολής μαθητείας του ΟΑΕΔ 
του Ν. 1346 ΦΕΚ 46Α' ή άλλης ισότιμης σχολικής μονάδας 
της ημεδαπής ή αλλοδαπής και τριετής εμπειρία μετά την 
κτήση του απολυτηρίου τίτλου στην ειδικότητα ή σε συναφή 
ειδικότητα. 

4. ΚΑΤΗΓΟΡΙΑ ΥΕ 
α. Κλάδος ΥΕ16 εργατών. 

Θέσεις έξι (6) με βαθμούς Ε - Β. 

1. Τέσσερις (4) θέσεις εργατών καθαριότητας. 

2. Δύο (2) θέσεις εργατών συντήρησης οδών και διαφό¬ 
ρων τεχνικών έργων. 

Τυπικό προσόν διορισμού στον εισαγωγικό βαθμό Ε' ορί¬ 
ζεται απολυτήριος τίτλος υποχρεωτικής εκπαίδευσης. Επί¬ 
σης επιτρέπεται ο διορισμός στις θέσεις αυτές και απολυτη- 
ριούχων Δημοτικού Σχολείου, εφόσον έχουν αποφοιτήσει 
μέχρι το έτος 1980. 

5. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 
α. Θέση μία (1) με μηνιαία αντιμισθία δικηγόρου. 

Η πρόσληψη γίνεται με επιλογή ύστερα από προκήρυξη, 
σύμφωνα με τις διατάξεις του Ν. 1649/1986 «Τροποποίηση 
διατάξεωντου κώδικα των δικηγόρων και άλλες διατάξεις». 
Άρθρο 4ο 

Ο διορισμός, τα καθήκοντα, οι περιορισμοί, ο χρόνος δου¬ 
λειάς, η αστική ευθύνη, τα δικαιώματα, οι άδειες, οι μεταβο¬ 
λές, η υπηρεσιακή κατάσταση, οι ηθικές αμοιβές, τα πειθαρ¬ 
χικά αδικήματα, οι ποινές, η λύση της υπαλληλικής σχέσης, η 
ιατροφαρμακευτική και νοσοκομειακή περίθαλψη και όλα τα 
καθήκοντα που αφορούντους υπαλλήλους, προβλέπονται α- 

πότον οργανισμό αυτό, ρυθμίζονται από τις διατάξεις του Ν. 
1188/81 και όλων των Νόμων που εκδίδονται και έχουν ε¬ 
φαρμογή στο προσωπικό των Ο.Τ.Α. 

Άρθρο 5ο 

Οι αρμοδιότητες καιτα αντικείμενα κάθε υπηρεσιακής μο¬ 
νάδας καθορίζονται όπως παρακάτω: 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Ο Δ/ντής των Διοικητικών και Οικονομικών Υπηρεσιών 
προΐσταται του προσωπικού του συμβουλίου Περιοχής που 
υπάγεται στη διεύθυνση αυτή. 

Παρακολουθεί τη Νομοθεσία και τη Νομολογία που ενδια¬ 
φέρει το Σ. Π. και ενημερώνει τις Υπηρεσίες με ερμηνευτικές 
εγκυκλίους, ελέγχει και εποπτεύειτο προσωπικό της δ,/νσης 
και παρέχει οδηγίες και κατευθύνσεις. 

Παραλαμβάνει, αποσφραγίζει και χαρακτηρίζει την αλλη¬ 
λογραφία και τη στέλνει στις αρμόδιες υπηρεσίες δια μέσω 
του γραφείου Πρωτοκόλλου. 

Τηρεί το εμπιστευτικό πρωτόκολλο και Αρχείο του Συμ¬ 
βουλίου, θεωρεί τις καταστάσεις μισθοδοσίας και δαπάνες 
προμηθειών. 

Θεωρείτο καταρτιζόμενα από τις Δ/κές και Οικονομικές Υ¬ 
πηρεσίες, έγγραφα με τη μονογραφή του στα σχέδια αυτών, 
πριν τα υπογράψει ο Πρόεδρος. 

Εκτός από τα καθήκοντα που περιγράφονται στον Ο.Ε.Υ. 
για τους Δ/ντές και Τμηματάρχες, ο Πρόεδρος με απόφασή 
του, μπορεί να αναθέσει και άλλα, που τυχόν θα προκύψουν 
από νέες νομοθετικές ρυθμίσεις για την τοπική Αυτ/ση. 
ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

ΠΡΟΪΣΤΑΜΕΝΟΣ 

Ο υπάλληλος που θα επιλεγεί από το Υπηρεσιακό Συμ¬ 
βούλιο, είναι Προϊστάμενος των υπηρεσιών: Προσωπικού, 
Πρωτοκόλλου - Δ/νσης Αρχείου, Διοικητικού Συμβουλίου, 
Καθαριότητας, Νομικής Υπηρεσίας, Πληροφορικής. 

Συντονίζει τις υπηρεσιακές ανάγκες των γραφείων του 
τμήματος και εισηγείται στο Δ.Σ. κάθε θέμα των παραπάνω 
υπηρεσιών. 

Επιβλέπει το προσωπικό και εισηγείται την τοποθέτηση 
αυτού, ανάλογα, με τις ανάγκες των υπηρεσιών για την κα¬ 
λύτερη λειτουργία του Σ.Π. μελετάτους νόμους και φροντί¬ 
ζει για την εφαρμογή τους, καταρτίζει σε συνεργασία με 
τους Δ/ντές και Τ μηματάρχες τα σχέδια Οργανισμών και Κα¬ 
νονισμών Εσωτερικής Υπηρεσίας. 

Φροντίζει για την εφαρμογή του πειθαρχικού δικαίου και ε¬ 
λέγχει, μονογράφοντας όλες τις αποφάσεις που αφορούν 
την πρόσληψη, απόλυση, συνταξιοδότηση και γενικά μετα- 
βολέςτου προσωπικού πριν υπογραφούν από τον Πρόεδρο. 

Συνεργάζεται με τους προϊσταμένους των γραφείων και 
είναι υπεύθυνος για την καλή λειτουργία των υπηρεσιών και 
την εξυπηρέτηση των πολιτών. 

α. ΓΡΑΦΕΙΟ ΠΡΟΣΩΠΙΚΟΥ 

Τηρείτο Μητρώο των υπαλλήλων του Σ.Π. διεκπεραιώνει 
κάθε εργασία που αφορά τους διορισμούς, προαγωγές, κα¬ 
νονικές άδειες, μεταθέσεις, πειθαρχικές ποινές, απολύσεις, 
άδεις αναρρωτικές, έξοδα κηδείας, χορήγηση μισθολογι- 
κών κλιμακίων κ.λπ. των υπαλλήλων. Τηρεί τους ατομικούς 
φακέλους όλου του προσωπικού του Σ.Π. 

Ασχολείται με την μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφορία 
για τη σωστή εφαρμογή αυτών. 

Ασχολείται με τη σύνταξη των απαιτούμενων δικ/κών για 
την απονομή σύνταξης στους υπαλλήλους. 

β. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Ασχολείται με κάθε νομικό θέμα που απασχολείτο Σ.Π. και 
διεκπεραιώνει κάθε έγγραφο που αφορά υπόθεση νομικού 
περιεχομένου. 


Ο δικηγόρος του Σ.Π. παρίσταται στα δικαστήρια για την 
στήριξη των συμφερόντων του Συμβουλίου, επεξεργάζεται 
από νομική άποψη συμβόλαια, διακηρύξεις, συμβάσεις κ.λπ. 
και γνωμοδοτεί επί νομικών και υπηρεσιακών θεμάτων, 
γ. ΓΡΑΦΕΙΟ ΠΡΩΤΟΚΟΛΛΟΥ ΔΙΕΚΠΕΡΑΙΩΣΗΣ ΚΑΙ ΑΡ¬ 
ΧΕΙΟΥ 

Ασχολείται με παραλαβή, πρωτοκόλληση, ευρετηρίαση 
και συσχέτιση των εισερχομένων εγγράφων και τηρεί τα 
πρωτότυπα στο Αρχείο. 

Επιμελείται τηςτήρησηςτου γενικού Αρχείουτου Σ.Π. και 
υποβάλλει προτάσεις για εκκαθάριση αυτών που κρίνονται 
ως άχρηστα. 

Από τον προϊστάμενο του γραφείου βεβαιώνεται το γνήσιο 
της υπογραφήςτης άρχουσας αρχής. 

Ασχολείται με τη δ/ση της αλληλογραφίας, 
δ. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ - ΕΚΤΕΛΕΣΤΙ¬ 
ΚΗΣ ΕΠΙΤΡΟΠΗΣ 

Βοηθάειτον Πρόεδρο στην κατάρτιση της ημερήσιας διά¬ 
ταξης του Δ.Σ. και κοινοποιεί αυτή και τις δ/ξειςτου Κώδικα. 

Τηρεί πρακτικό των συνεδριάσεων. 

Υποβάλλει αντίγραφα των αποφάσεων στην αρμόδια διοι¬ 
κητική αρχή για τον έλεγχο της νομιμότητας. 

Τηρεί ευρετήριο αποφάσεων. 

Τηρεί τα πρακτικά της Εκτελεστικής Επιτροπής. 

Συντάσσει νομότυπα τις αποφάσεις της Εκτελεστικής Επι¬ 
τροπής και τις υποβάλλει στις αρμόδιες αρχές. 

Καταχωρεί το πρακτικό σε ειδικό βιβλίο και τηρεί ευρετή¬ 
ριο αποφάσεων. 

ε. ΓΡΑΦΕΙΟ ΚΑΘΑΡΙΟΤΗΤΑΣ 

Επιμελείται της καθαριότητας του Συμβουλίου Περιοχής 
και είναι υπεύθυνος για την περισυλλογή και αποκομιδή των 
απορριμμάτων. 

Ο προϊστάμενος εισηγείται τη λήψη κάθε μέτρου για την 
καλύτερη και οικονομικότερη λειτουργία της υπηρεσίας. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο υπάλληλος που θα επιλεγεί για τη θέση του Προϊσταμέ¬ 
νου των Οικονομικών Υπηρεσιών, είναι προϊστάμενος των 
γραφείων: Ταμείου, Λογιστηρίου, Προμηθειών και αποθή¬ 
κης, Προσόδων και Εισπρακτόρων. 

Φροντίζει για α) Την κατάρτιση του προϋπολογισμού και 
παρακολουθεί την εκτέλεση αυτού, β) Την κατάρτιση του α¬ 
πολογισμού καιτην αποστολή στο Ελεγκτικό Συνέδριο, γ) Τη 
βεβαίωση και είσπραξη των εσόδων του Σ.Π., δ) Τον τρόπο 
εκμετάλλευσης της περιουσίας του Σ.Π., ε) Την ομαλή διε¬ 
νέργεια των προμηθειών. 

Εισηγείται για την επιβολή, κατάργηση, μείωση ή αύξηση 
των φόρων, τελών, δικαιωμάτων και εισφορών, σύμφωνα 
πάντα με τις δ/ξεις του Νόμου. 

Μελετά τους Νόμους και φροντίζει για την εφαρμογή 
τους, για την έγκαιρη ενημέρωση των υπαλλήλων. 

Συντονίζει τις υπηρεσιακές ανάγκες των γραφείων του 
τμήματος και εισηγείται στην άρχουσα αρχή, κάθε θεμάτων 
παραπάνω υπηρεσιών. 

Επιβλέπει το προσωπικό και εισηγείται για την τοποθέτη¬ 
ση αυτού ανάλογα με τις ανάγκες των υπηρεσιών, για καλύ¬ 
τερη λειτουργία του Συμβουλίου Περιοχής. 

Συνεργάζεται με τους προϊσταμένους των γραφείων του 
τμήματος και είναι υπεύθυνος για την καλή λειτουργία των 
υπηρεσιών καιτην εξυπηρέτηση των πολιτών και ελέγχει μο- 
νογράφοντας όλες τις αποφάσεις που αφορούν τις υπηρε¬ 
σίες του τμήματος. 

1. ΓΡΑΦΕΙΟ ΤΑΜΕΙΟΥ 

Επιμελείται της κοινοποίησης των ατομικών και ειδικών 
προσκλήσεων προς τους οφειλέτες και τη βεβαίωση των α¬ 
πευθείας βεβαιουμένων εσόδων του Σ.Π. όπως και της εκ¬ 
καθάρισης των οφειλών των υπόχρεων. 

Εκκαθαρίζει τις οφειλές των υπόχρεων και εκδίδει τα σχε¬ 
τικά σημειώματα για την είσπραξη των διαφόρων τελών και 
δικαιωμάτων μέσα στο Συμ. Περιοχής. 

Παίρνει τα νόμιμα μέτρα κατά των οφειλετών του Συμβου¬ 
λίου Περιοχής και γενικά κάθε μέτρο για την προστασία των 
συμφερόντων του Σ.Π. 

Ενεργεί τον έλεγχο κάθε φύσεως εισπράξεων και τακτο¬ 
ποιεί λογιστικά τις εισπράξεις που πραγματοποιούνται από 
τα αρμόδια όργανα. 

Βγάζει χωριστά για κάθε παραλαβή χρημάτων τα σχετικά 
γραμμάτια παραλαβής με χρηματικό λογαριασμό τακτοποι- 
ητές είσπραξης, σύμφωνα με τις διατάξεις περί οικονομικής 
διοίκησης και λογιστικού των Δήμων και Κοινοτήτων και 
προσδίδει αυτά στον αρμόδιο διαχειριστικό γραφείο για την 
εισαγωγή των εισπράξεων στο Ταμείο του Συμβουλίου. 

Κάνει έλεγχο στα δικαιολογητικά που συνοδεύουν τα χρη¬ 
ματικά εντάλματα, σύμφωνα με τις δ/ξεις, περί οικονομικής 
διοίκησης και λογιστικού των Δήμων ή Κοινοτήτων. 

Κάνει τις αποδόσεις κρατήσεων προς τα δικαιούχο ταμεία. 
Συγκεντρώνει και καταχωρεί στα σχετικά λογιστικά βιβλία 
τις εισπράξεις καιτις πληρωμές του Σ.Π. Καταρτίζειτο μηνι¬ 
αίο Τ αμειακό δελτίο και στο τέλος του χρόνου καταρτίζει τον 
απολογισμό των εσόδων και εξόδων του Σ.Π. 

Κάνει όλες τις πληρωμές σύμφωνα με τα χρηματικά ε¬ 
ντάλματα που εκδίδονται. 

2. ΓΡΑΦΕΙΟ ΛΟΓΙΣΤΗΡΙΟΥ 

Επιμελείται της εκκαθάρισης και εντολής πληρωμής κάθε 
δαπάνης για να διαπιστώσει αν αυτά είναι πλήρη και σύμ¬ 
φωνα με το Νόμο. Μετά τον έλεγχο των δικ/κών εκδίδει τα 
σχετικά χρηματικά εντάλματα και μέσα στα όρια τωνπιστώ- 
σεωντου προϋπολογισμού. Μετά την υπογραφή των ενταλ¬ 
μάτων από τους αρμόδιους τα πρωτότυπα στέλνονται στο 
ταμείο και τα στελέχη αφού καταχωρηθούν στα σχετικά βι¬ 
βλία παραμένουν στο αρχείο. Καταρτίζει σε συνεργασία μα¬ 
ζί με τις αρμόδιες υπη ρεσίες το υ Σ. Π. τον προϋπ/σμό και τη ν 
εισηγητική έκθεση αυτού. Παρακολουθεί την πορεία εκτέ¬ 
λεσης του προϋπ/σμού, εισηγείται την αναμόρφωση αυτού 
με την εγγραφή νέων εσόδων, την ενίσχυση των ανεπαρκών 
και τη δημιουργία νέων πιστώσεων. 

Κάνει κάθε εργασία που αφορά θέματα προϋπ/σμού, τις 
προβλέψεις για την έκβαση αυτού σύμφωνα με τα αποτελέ¬ 
σματα από την πορεία της εκτέλεσης αυτού. 

Συντάσσει τις μισθολογικές καταστάσεις του προσωπι¬ 
κού, βάσει των στοιχείων που δίδονται από το γραφείο του 
προσωπικού. 

Εκδίδει τις βεβαιώσεις και τα πιστοποιητικά που έχουν 
σχέση με τις πάσης φύσεως αποδοχές του προσωπικού. 

3. ΓΡΑΦΕΙΟ ΠΡΟΜΗΘΕΙΩΝ ΚΑΙ ΑΠΟΘΗΚΗΣ 
Στο γραφείο αυτό ανήκει αποκλειστικά η διενέργεια κάθε 
πράξης που ανάγεται στην προμήθεια για τις ανάγκες των υ¬ 
πηρεσιών του Σ.Π. 

Φροντίζει για τη σύνταξη των προκηρύξεων διενέργειας 
των διαγωνισμών, την παραλαβή, τη διαφύλαξη και τη διά¬ 
θεση του υλικού, σύμφωνα με τη διαδικασία που ορίζει ο νό¬ 
μος. 

4. ΓΡΑΦΕΙΟ ΠΡΟΣΟΔΩΝ 

Ασχολείται μετη διαδικασίατης βεβαίωσης, φόρων, τελών 
και δικαιωμάτων. 

Καταρτίζει τους βεβαιωτικούς καταλόγους και τους στέλ¬ 
νει στον ειδικό ταμία, σύμφωνα με τις σχετικές δ/ξεις «Περί 
οικονομικής δ/σης των Δήμων και Κοινοτήτων». 

Παίρνει τις εκθέσεις ελέγχου των αρμοδίων εξωτερικών 
οργάνωντου Σ.Π. και αξιοποιεί αυτές. 

Εισηγείται την επιβολή, κατάρτηση, μείωση ή αύξηση των 
παραπάνω φόρων, τελών και δικαιωμάτων και ειδικότερα ε¬ 
λέγχει την έκταση των χώρων χωρίς άδεια που δόθηκε στη 


σύνταξη βεβαιωτικού καταλόγου μετά την απόφαση του 
Προέδρου και σύμφωνα με τις δ/ξεις που ισχύουν κάθε φο¬ 
ρά γιατη βεβαίωση των εσόδωντου Σ.Π. 

Επιμελείται τη βεβαίωση του τέλους διαφήμισης, παίρνει 
και ελέγχει τις αιτήσεις, εκδίδει τις σχετικές άδειες και υπο¬ 
λογίζει το τέλος που αναλογεί σύμφωνα με την κείμενη Νο¬ 
μοθεσία. 

Παίρνει και καταχωρεί σε ειδικό βιβλίο τις προσφυγές που 
υποβάλλονται από τους φορολογούμενους, συντάσσει τις 
αντίστοιχες εκθέσεις του άρθρου 5 παρ. 2 του Ν. 25/76 και 
τις επισυνάπτει στις δικογραφίες με όλα τα σχετικά που α¬ 
φορούν τη βεβαίωση. 

Επιμελείται και παρακολουθεί ή μη εφέσεων σε συνεργα¬ 
σία με το Γραφείο Νομικής Υπηρεσίας και της Εκτελεστικής 
Επιτροπής, ενημερώνει το σχετικό βιβλίο προσφυγών και τη¬ 
ρεί αρχείο αποφάσεων διοικητικών δικαστηρίων και αρχείο 
δικογραφιών. 

Διεκπεραιώνει κάθε εργασία για την ολοκλήρωση της α¬ 
πόκτησης κληροδοσιών και δωρεάν ακινήτων και τηρεί σχε¬ 
τικό αρχείο. 

Συγκεντρώνει τους πάφης φύσεως τίτλους της ακίνητης 
και της κοινόχρηστης περιουσίας του Σ.Π. 

Καταρτίζει φάκελο για κάθε ακίνητο του Σ.Π. που περι¬ 
λαμβάνει όλα τα στοιχεία που θεμελιώνουν τα δικαιώματα ε¬ 
πί του ακινήτου. 

Μεριμνά για τη σύνταξη των διακηρύξεων των δημοπρα- 
σιώνπρος μίσθωση Δηυοτικών και Κοινοτικών κτημάτωντου 
Σ.Π. 

5. ΓΡΑΦΕΙΟ ΕΙΣΠΡΑΚΤΟΡΩΝ 
Επιμελείται της είσπραξης των βεβαιουμένοιν εσόδων του 
Συμβουλίου Περιοχής. 

Β. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
Ο Δ/ντής των Τεχνικών Υπηρεσιών: 
α. Διευθύνει τις τεχνικές υπηρεσίες του Συμβουλίου Πε- 
ριοχής στο σύνολό τους δίνοντας προς αυτούς τις απαιτού- 
μενες κατευθύνσεις και εντολές των οποίων ελέγχει την ε¬ 
φαρμογή. 

β. Μεριμνά γιατην σύνταξη των προγραμμάτωντων έργων 
και των προμηθειών της Τεχνικής Υπηρεσίας. 

γ. Προβαίνει στον έλεγχο και τη θεώρηση των συντασσο- 
μένων μελετών, έργων και προμηθειών. 

δ. Ενημερώνεται επί των έργων τεχνικής φύσεως και των 
δραστηριοτήτων των Δήμων και Κοινοτήτων που ασκούν τε¬ 
χνικές δραστηριότητες μέσα στα όρια του Σ.Π., ώστε να 
μπορεί να παρέχει τεχνικές γνώσεις στον Πρόεδρο και το 
Δ.Σ. 

Εισηγείται ενέργειες που αποσκοπούν στη βελτίωση της 
εν γένειτεχνικής υποδομής του Σ.Π. 

ε. Μεριμνά για τη σύμφωνη με τις κείμενες διατάξεις διε¬ 
νέργειας των διαγωνισμών εκτέλεσης έργων και προμηθει¬ 
ών καθώς και για την παραλαβή αυτών. 

στ. Μεριμνά για την παροχή στοιχείων προς το αρμόδιο 
γραφείο για τη σύνταξη του προϋπολογισμού του Σ.Π. για 
την πρόβλεψη πιστώσεων, αναμόρφωση πιστώσεων για την 
εκτέλεση έργων και προμηθειών και την λειτουργία των Τε¬ 
χνικών Υπηρεσιών. 

ζ. Διαχειρίζεται τις πιστώσεις που διατίθενται για την εκτέ¬ 
λεση έργων και προμηθειών αρμοδιότητας Τεχνικών Υπηρε¬ 
σιών. 

ΤΜΗΜΑ ΠΟΛΙΤΙΚΩΝ ΕΦΑΡΜΟΓΩΝ 
Προϊστάμενος: Ο Προϊστάμενος του τμήματος διευθύνει τη 
λειτουργία των γραφείων που υπάγονται στο τμήμα αυτό. 

Επιμελείται της συντάξεως και συντάσσει προμελέτες και 
μελέτες έργων και προμηθειών αρμοδιότητας του Τμήμα¬ 
τος. 

Επιμελείται της εκτέλεσης, σύμφωνα με τις ισχύουσες 

δ/ξεις «Περί εκτέλεσης Δημοτικών Έργων και Προμηθειών» 
αρμοδιότητας του τμήματος. 

Μεριμνά για τη σύνταξη τεύχων δημοπράτησης και χρονι¬ 
κού προγραμματισμού εκτέλεσης των έργων. 

Παρακολουθεί πιστώσεις που διατίθενται για την εκτέλε¬ 
ση των έργων της αρμοδιότητάς του. 

Μεριμνά για την ενημέρωση του αρχείου των σχεδίων για 
τις ενδεχόμενες τροποποιήσεις κατά την κατασκευή. 

Μεριμνά για τη συγκέντρωση και αποστολή αρμόδια των α¬ 
παραίτητων στατιστικών και λογιστικών στοιχείων των έργων. 

Μεριμνά για την παράδοση στο αρμόδιο γραφείο Αρχείο 
της Δ/νσης Τ.Υ. των φακέλων των έργων μετά την έγκριση 
του Πρωτοκόλλου οριστικής παραλαβής και της σύνταξης 
του τελικού λογαριασμού. 

α. ΓΡΑΦΕΙΟ ΜΕΛΕΤΩΝ ΚΑΙ ΕΠΙΒΛΕΨΗΣ ΕΡΓΩΝ 

Φροντίζει για τη σύνταξη μελετών για κάθε φύσεως έργων 
που θα εκτελούνται εργολαβικώς ή με αυτεπιστασία. 

Επιβλέπει και διεκπεραιώνει κάθε διαδικασία που αφορά 
την εκτέλεση έργων ή προμηθειών ως η οργάνωση συνερ¬ 
γείου, η εγκατάσταση εργολάβου, ο έλεγχος της σωστής ε¬ 
φαρμογή ς των ό ρω ν τη ς σύ μβαση ς για τη ν πο ιοτικά καλή και 
σύμφωνα με την μελέτη εκτέλεση των έργων ή παρακολού¬ 
θηση της κανονικής προόδου των εργασιών, η παράδοση 
των υλικών, ο έλεγχος των επιμετρήσεων, σύνταξη λογαρια¬ 
σμών πληρωμής, η έγκαιρη σύνταξη του νόμου περί ανα¬ 
προσαρμογής τιμών και τον σχετικό με το Νόμο αυτό εγκυ¬ 
κλίων και οδηγιών, η επίλυση διαφορών με τους εργολάβους 
ή προμηθευτές, η σύνταξη απολογισμού έργων με αυτεπι¬ 
στασία κατά τις κείμενες διατάξεις κ.λ.π. 

Τηρεί τους φακέλους έργων με όλα τα στοιχεία, σύμφωνα 
με τις δ/ξεις του Νόμου περί εκτέλεσης Δημοτικών και Κοι¬ 
νοτικών έργων και αρχειοθετεί αυτούς με σύστημα εύκολης 
ανεύρεσης, παρακολούθησης, ενημέρωσης και συμπλήρω¬ 
σης. 

Συγκεντρώνει στοιχεία για συμπλήρωση, συντήρηση και 
βελτίωση των έργων και υποβοηθείτη διοίκηση του Σ.Π. με 
διαμόρφωση αυτών σε συγκεκριμένες προτάσεις, για τον 
καταρτισμό των τεχνικών προγραμμάτων εκτελεστέων έρ¬ 
γων. 

Συγκεντρώνει τις πληροφορίες και καταγγελίες για φθο¬ 
ρές στα έργα του Σ.Π. και επιμελείται της αμέσου επισκευής 
αυτών ή της έναρξης σε πρόγραμμα γενικό αντιμετώπισης, 
β. ΓΡΑΦΕΙΟ ΚΤΗΜΑΤΟΛΟΓΙΟΥ 

Χειρίζεται όλα τα θέματα σύνταξης, τήρησης, παροχής 
στοιχείων που έχουν σχέση με την εφαρμογή κτηματολογί¬ 
ου στο βαθμό που εμπίπτουν εκάστοτε στην αρμοδιότητα 
του Σ.Π. 

Υλοποιεί τον πολεοδομικό σχεδίασμά στα πλαίσια των ε¬ 
γκεκριμένων Ζωνών Οικιστικού Ελέγχου (Ζ.Ο.Ε.) ή των ειδι¬ 
κών Χωροταξικών Μελετών. 

γ. ΓΡΑΦΕΙΟ ΔΙΕΚΠ/ΣΗΣ ΕΓΓΡΑΦΩΝ ΟΛΗΣ ΤΗΣ Δ/ΝΣΗΣ 
Τ.Υ.-ΑΡΧΕΙΟΥ 

Τηρεί το πρωτόκολλο αλληλογραφίας των Τ.Υ. 

Διεκπεραιώνει και διακινεί την αλληλογραφία της Δ/νσης 
Τ.Υ. 

Τηρεί το αρχείο υπηρεσίας. 

Διεξέρχέται της διαδικασίας από την έγκριση της μελέτης 
του έργου και προμήθειας μέχρι και του καθορισμού επι- 
βλέποντας (περίληψη διακήρυξης - δημοπρασία - υπογρα¬ 
φή συμβάσεως - καθορισμός επιβλέποντος). 

Τηρεί και ενημερώνει τα βιβλία: α) μελετών, β) επιβλεπό- 
μενων έργων και γ) πληρωμή εκτελουμένων έργων ή προμη¬ 
θειών και φροντίζει για την έγκαιρη αποστολή στο λογιστή¬ 
ριο του Σ.Π. των δικ/κων (μελέτες, αποφάσεις - συμβάσεις 


κ.λπ. για την πληρωμή των έργων. 

δ. ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

Επιμελείται τη συγκέντρωση, επεξεργασία και τήρηση 
στατιστικών στοιχείων για την οικονομική, κοινωνική και πο¬ 
λιτιστική κατάσταση του Σ.Π. 

Συντάσσει τις απαραίτητες μελέτες για την αξιοποίηση 
τωντοπικών πλουτοπαραγωγικών πόρων. 

Συντάσσει τα μεσοχρόνια και ετήσια τοπικά αναπτυξιακά 
προγράμματα του Συμβουλίου Περιοχής. 

Διερευνεί τις πηγές χρηματοδότησης για προγράμματα 
και πρωτοβουλίες συνχρηματοδοτεί η Ευρωπαϊκή Ένωση 
και συντάσσει την κατάθεση των προτάσεων. 

Διατυπώνει προτάσεις για την ανάληψη συγκεκριμένων ε¬ 
πενδυτικών και αναπτυξιακών πρωτοβουλιών, τόσο από φο¬ 
ρείς του Δημοσίου, όσο και του ιδιωτικού τομέα. 

Καταρτίζει προγράμματα για την ευαισθητοποίηση, κινη¬ 
τοποίηση και ενημέρωση του τοπικού πληθυσμού σε θέματα 
προστασίας περιβάλλοντος. 

Συντάσσει προγράμματα για τη διαφήμηση της περιοχής 
του Σ.Π. 

Διατυπώνει προτάσεις προς τους αρμόδιους φορείς, για 
τις επιμορφωτικές ανάγκες του τοπικού πληθυσμού, 
ε. ΓΡΑΦΕΙΟ ΠΛΗΡΟΦΟΡΙΑΚΗΣ ΚΑΙ ΓΕΩΓΡΑΦΙΚΩΝ 
ΣΥΣΤΗΜΑΤΩΝ 

Ασχολείται με την οργάνωση και τον προγραμματισμό των 
υπηρεσιών του Σ.Π. 

Άρθρο 6ο 

Όταν επιλέγονται προϊστάμενοι από το Υπηρεσιακό Συμ¬ 
βούλιο, τοποθετούνται με απόφαση του Προέδρου σε αντι¬ 
στοίχου επιπέδου οργανική μονάδα, για τρία χρόνια. 

Οι τοποθετούμενοι ως προϊστάμενοι εξακολουθούν να α¬ 
σκούν τα καθήκοντα τους με την τυχόν επανεκλογή τους ή 
την τοποθέτηση νέου Προϊσταμένου. 

Η επιλογή των Προϊσταμένων διευθύνσεως τμημάτων και 
αυτοτελών γραφείων Σ.Π. θα γίνεται από υπαλλήλους των 
κλάδων ΠΕ, ΤΕ και ΔΕ. 

Ειδικά για τη θέση του Προϊσταμένου Δ/νσης των Τ.Υ. θα 
γίνεται από υπαλλήλους των κλάδων ΠΕ3 Πολιτικών Μηχα¬ 
νικών και ΠΕ6 Τοπογράφων. 

Τον Προϊστάμενο που απουσιάζει ή κωλύεται, αναπληρώνει 
στα καθήκοντάτου ο Προϊστάμενος της αμέσως υποκείμενης 
οργανικής μονάδας, κατά τη σειρά που οι υποκειμενικές ορ¬ 
γανικές μονάδες αναφέρονται στον παρόντα οργανισμό. 

Άρθρο 7ο 

Κάθε εργαζόμενος στο Σ.Π. κατέχει μια συγκεκριμένη θέ¬ 
ση εργασίας, ο τίτλος της οποίας αντιστοιχεί κατά το δυνα¬ 
τό στο πραγματικό της περιεχόμενο. 

Η ανάληψη από τον εργαζόμενο της ευθύνης περισσότε¬ 
ρων από μιας θέσεων εργασίας, είναι δυνατόν να γίνει με α¬ 
πόφαση του Προέδρου του Συμβουλίου Περιοχής ή του Δι¬ 
οικητικού Συμβουλίου. 

Ακροτελεύτιο άρθρο 

Από τις διατάξεις της απόφασης αυτής προκαλείται δαπά¬ 
νη σε βάρος του πρ/σμού του Σ.Π. της 5ης εδαφικής Περι¬ 
φέρειας Ν. Φθ/δας, το ύψος της οποίας δεν μπορεί να προ- 
ϋπολογισθεί. 

Η παρούσα να δημοσιευθεί στην Εφημερίδα της Κυβερνή- 
σεως. 

Λαμία, 31 Ιουλίου 1997 
Με εντολή Γ.Γ. Περιφ. Στ. Ελλάδας 
Η Αν/τρια Περ/κού Δ/ντή 
ΔΗΜΗΤΡΑ ΡΑΠΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



